Han var søn af Henrik von Stöcken, først håndskriver hos Gert Rantzau, senere [[rådmand]] og toldopkræver i Rendsborg. Moderen var Abel Gude. Han opdroges hos sin slægtning, landkansler [[Heinrich von Hatten]], var [[1651]]-[[1657|57]] håndskriver hos [[Cai Ahlefeldt]] og derefter inspektør over grev [[Burchard Ahlefeldt]]s godser. [[1658]] blev han [[kommissær]] i [[Hertugdømmerne]] og fik stadfæstelse på denne charge efter [[enevælde]]ns indførelse, [[1663]] blev han [[Kæmmerer|kæmmerér]] for de slesvig-holstenske intrader og [[1668]] tillige [[assessor]] i [[Tyske Kancelli]] og senest fra sommeren [[1670]] også i [[Kammerkollegiet]]. Han var [[Krigskommissær|generalkrigskommissær]] i [[Hertugdømmet Holsten|Holsten]], da han i september [[1677]] deltog i ekspeditionen til [[Rügen]].
Personbillede_savnes Titler Samfund Historie